Nalika taksih alit William Martin medal ing panggung, minangka penari kanthi umur 5 taun. Lajeng piyambakipun minangka pamaos deklamasi. William Martin sinau nggambar ngginakaken mistar gambar kaliyanJames Bolton ing Halifax. Saking taun 1782 dumugi 1785 piyambakipun sareng kaliyan rombongan drama Derbyshire nalika piyambakipun kepanggih White Watson wonten ing mriku lajeng nyambut damel sesarengan anggènipun nggarap fosil Derbyshire. Pakaryanipun kaliyan fosil lan sajarah alam lajeng ngrahaken kanggé dipunangkat dados anggota Linnaean Society. Kados déné Watson, Martin dipunprabawai déning karya geolog Derbyshire, John Whitehurst. Whitehurst ngandharaken "An Inquiry into the Original State and Formation of the Earth" taun 1778 ingkang gadhah pratélan isi wigati babagan "General Observations on the Strata in Derbyshire". Nanging punika Abraham Mills FRS ingkang paring prabawa marang William Martin saking ngèlmu kéwan zoologi ("zoology") marang paleontologi ing sawijining wekdal sadèrèngipun taun 1789. Martin ngandharaken "Figures and Descriptions of Petrifications collected in Derbyshire" taun 1793.